เนื่องจากเราได้ไปลองกิน Milch มาแล้ว เลยขอล้างปากด้วยชีสทาร์ตของ Pablo ดูบ้างค่ะ ปรากฎว่าไม่มีคิวเลยค่ะ กรี๊ด เลยรีบไปซื้อกะว่าจะซื้อมินิชีสทาร์ตมาลองชิมเปรียบเทียบกันสักหน่อย ปรากฎว่าพนักงานแจ้งมาว่ามินิชีสทาร์ตหมดแล้วค่ะ เลยขอลอง  Matcha Cheese Tart with Shiratama & Azuki ก็แล้วกัน

พนักงานแจ้งว่าตัวชีสทาร์ตนั้นสามารถเก็บได้นานสามวันในตู้เย็นค่ะ เราซื้อมาก็แกะกินเลยค่ะ (ไม่เห่อนะ แค่อยากชิมความสดใหม่) พบว่าชีสทาร์ตนั้นเนื้อนุ่ม นุ๊ม นุ่ม ไม่หนัก ไม่เข้ม มีกลิ่นมัตฉะหอมๆ ลอยมา ด้านในมีไส้ถั่วแดงอะซูกิรสหวานๆ แทรกอยู่กับชิราทามะที่เป็นแป้งขาวๆ กลมๆ ดึ๋งๆ ซ่อนอยู่ค่ะ แป้งทาร์ตด้านล่างและด้านข้างนั้นไม่ได้กรอบนะคะ ตอนแรกนึกว่าจะกรอบกร้วบๆ ซะอีก 

โดยรวมถือว่ารสชาติดีเลยทีเดียวค่ะ กินได้เรื่อยๆ แต่ราคาก็ออกจะแรงแซงทางโค้งไปหน่อยนึง 

